text: Carl Holst stolt over 150 års dagen
  18 april 2014 kl. 15.48
  Regionsrådsformand Carl Holst er både glad for og stolt over den folkelig opbakning til Dybbøl-markering.
  Det er en tilfreds Carl Holst, der ser tilbage på dagens begivenheder.
  - Den overvældende opbakning, vi har været vidne til i dag, er med til at understrege, at betydningen af 1864 er noget, der ligger rigtig mange borgere i grænseområdet på sinde. Derfor er jeg også utroligt glad for, at så mange har valgt at bruge deres dag på denne markering, hvor vi i fællesskab både mindes og ser fremad, siger Carl Holst.
  Op mod 15.000 deltog i markeringen.
  